Беседа:ПФК „Нефтохимик“ (Бургас)

message: Реших да се поразровя във фактите най-вече заради разразилата се редакторска война в статията. Та според bgclubs.eu „Нефтохимик“ е наследник на „Нафтекс“. Визитката на „Нафтекс“ (вече само като архивна версия) е почти идентична с тази на „Нефтохимик“. Обръщам внимание, че към момента не са посочени никакви източници, които недвусмислено да твърдят, че „Нафтекс“ Бургас е нещо различно от „Нефтохимик“ Бургас. Има и противоречие в текста спрямо инфокутията. Как клуб, който е спечелил купа през 2010 г. (в текста), е основан чак през 2015 г. (в инфокутията)? Нещо не се навързват нещата...  --Ted Masters (беседа) 07:39, 21 септември 2022 (UTC)
replies: text: Връщах версията, защото потребителя слагаше факти за автентичният клуб, прекратил съществуването си. Текста ще се промени няма как. Впрочем в английското Уики добре беше обяснено кой клуб кой е, разбира се анонимно IP вече го е омазало. В bulgarian-football.com може по-лесно да се проследи, че това е друг клуб. --Arise13 (беседа) 12:01, 24 септември 2022 (UTC)

text: Това не означава, че трябва да се добавят милион байта от друга статията в тази - виждам, обяснено е в уводното изречение на историята с линк, щрак, нема нужда от 27к байта насекъде копирани. Междувременно аз само от принципно съображение се обаждам, върнах по генерални съображения, така че се извинявам ако съм пропуснала нещо.-- Алиса Селезньова (беседа) 18:08, 24 септември 2022 (UTC)
replies: text: : Arise13, всъщност в английската У е даже по-голямо мазало отколкото тук. Там за привидно един и същи обект има поне три статии  – за „Нафтекс“ (където в началото на статията е посочено, че сегашният отбор се явява наследник на „Нафтекс“), за „Нефтохим в периода 2009 – 2014“, както и за сегашния отбор. Много източници и там няма посочени, така че трудно може да се разбере кое е първо – яйцето или кокошката. Между другото bulgarian-football.com се явява партньор на bgclubs.eu – естествено, че за да бъде точно от историческа гледна точка, в предишни сезони ще се използват предишни имена. Визитките на двата клуба обаче продължават да ми изглеждат доста сходни. Ще взема да пингна и , за да видим какво би могъл да каже той.

text: : Алиса Селезньова, само дето аз въобще не съм имал предвид добавяне на милион байтове или сливане.  Темата е съвсем друга. Вижда се от заглавието на раздела. След като се изясни този пореден заплетен казус – ако изобщо това се случи, защото доста се съмнявам – тогава може да се реши как ще се подходи. Ще се добавя ли, дели ли, маха ли и т.н. --Ted Masters (беседа) 19:32, 24 септември 2022 (UTC)
replies: text: ::Аз имах предвид версията, която върнах.-- Алиса Селезньова (беседа) 06:10, 26 септември 2022 (UTC)

text: :: Имам свое мнение по темата, но понеже е голяма каша ще поразгледам внимателно различни източници преди да се изкажа.--Rebelheartous (беседа) 13:50, 28 септември 2022 (UTC)

text: Здравейте,

text: Нефтохимик няколко пъти през своята история се слива с други отбори - Атлетик Бургас, Локомотив Бургас, ФК Бургас, ЖСК Локомотив . При всички тези сливания обаче има приемственост на нематериалните активи - емблема, история, наименование. Купите спечелени от отбора през годините и в момента могат да бъдат видяни в офиса на Нефтохимик. Във футболната история никога не са съществували паралелно два отбора с име Нефтохимик.

text: Тази статия в Уикипедия е създадена през далечната 2004 година именно за този отбор, основан на 20 май 1962 г  . Това, че някой през 2009 година решава да създаде още една статия, говори за сериозно непознаване на материята.

text: Ще помоля много, хора, които не са запознати с историята на клуба и най-вече потребител @Arise13 , да не правят свободни тълкования на историята на Нефтохимик. Това, че е привърженик на друг отбор и не харесва Нефтохимик, не означава, че трябва да погазва и да не уважава историята на клуба.

text: Лични тълкования, фенски пристрастия и фенска омраза нямат място в Уикипедия. EurofighterTyphoon (беседа) 18:40, 24 септември 2022 (UTC)
replies: text: :Здравейте, имайте предвид, че не се сливат статии така - дори обектът да е един, статиите са две и има препратка в тази статия, която води към другата. Няма смисъл да копирате огромни пасажи от едната статия в другата - предложете сливане и изложете аргументи. Ако статията обаче е прекалено дълга до степен да стане нечетивна, все пак е смислено да има две статии, като те препращат една към друга.-- Алиса Селезньова (беседа) 06:10, 26 септември 2022 (UTC)
replies: text: :: Разрових се специално да направя разбивка на събитията и общо взето ето как стоят нещата:
* 2009/10 - Нафтекс (Бургас) се преименува на Черноморец и премества седалището си в Поморие преди началото на сезона. (т.е. най-близо до автентичен клуб от 1962 г. отива в небитието). Атлетик (Бургас) (основан 2007 г.) се преименува на Нефтохимик 1986 преди началото на сезона. (тук имаме клуб с начална година 2009).
* 2011/12 - Нефтохимик 1986 (Бургас) се преименува на Нефтохимик 1962 преди началото на сезона (далеч не го прави клуб от 1962 г.)
* 2014/15 - На 30 юни 2014 г. Нефтохимик 1962 (Бургас), 12-ти в "А" ФГ през изминалия сезон и изпаднал в "Б" ФГ; не получава лиценз за групата. Има право да се включи в Югоизточна "В" АФГ. - Нефтохимик 1962 (Бургас) не подава заявка за участие в Югоизточна "В" АФГ в предвидения срок (до 25 юли 2014 г.) и е обявен във фалит. В последствие отборът се пререгистрира и започва участие от най-ниското ниво на футболната ни пирамида и се включва в "Б" ОФГ - център. (т.е. 2009 - 2014 второ закриване).
* 2015/16 - На 11 юни 2015 г. ПФК Бургас (с начало 2009 г., но с тази идентичност от 2014 г.) е преименуван на Нефтохимик Бургас 1962 (Бургас). На 21 юни 2015 г. в клуба се влива ФК Нефтохимик 1962 (Бургас) (с начало 2014 г.), 1-ви в "Б" ОФГ Бургас - център през изминалия сезон. (т.е. 2014 - 2015 трето закриване).
* 2021/22 - На 4 ноември 2021 г. професионалният лиценз на Нефтохимик 1962 (Бургас) е отнет от Лицензионната комисия на БФС заради неспазване на финансов феърплей и просрочени задължения към служители и държавни институции. Предстои изваждането на отбора от групата и анулиране на резултатите му. На 19 ноември 2021 г. въз основа на решението на ЛК от 4 ноември 2021 г. СТК на БФС изважда Нефтохимик 1962 (Бургас) от групата. Резултатите му се анулират. Нефтохимик 1962 има право да се включи в Югоизточна Трета лига през следващия сезон.
* 2022/23 - 21 юли, "Край с ПФК "Нефтохимик 1962"! Клубът се отказа от участие в Трета лига", т.е. клуб 2015 - 2022 г. с президент Анелия Златкова не успява в срок да събере отбор и понастоящем не развива дейност (четвърто закриване?). 6 септември, „Нефтохимик“ възкръсна и пак поиска пари от Общината", т.е. нов клуб от 2022 г., който вече играе в "Б" ОФГ Бургас, дори имат различна емблема, защото, разбира се, няма как да използват емблемата на друг клуб. И да, изглежда съществуват два клуба паралелно. Ако реши, следващата година г-жа Златкова, може да включи Нефтохимик от 2015 г. в първенствата на БФС.

text: мненията ни се припокриват, само, че е грешка да заключвате статията толкова скоро.

text: , както сам виждаш не съм аз този, който погазва, потъпква и не уважава другите и иска нечестно да се изкачва по стълбичката. А дали тези фалити не са нещо по-сериозно и с други цели оставям на хората да преценят сами, а и не е предмет на разговора. Ще те помоля и да не ми приписваш на всяко твое включване неща от сорта на "Лични тълкования, фенски пристрастия и фенска омраза", защото моят мироглед, спортни, музикални и политически пристрастия никога не са влияли на работата ми в Уикипедия. Това по-горе са фактите и не са тълкования лично на сайта. Този футболен клуб е всичко друго, но не и от 1962 г. --Arise13 (беседа) 13:49, 26 септември 2022 (UTC)
thread_title:  Датата на основаване